
Nr. Inreg. 9980/1/17.07.2024
Referat de aprobare
privind aprobarea organigramei, a statului de funcții și a numărului de personal, al aparatului de specialitate al primarului Comunei Sadu
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 
a) expuneri de motive - în cazul proiectelor de legi şi al propunerilor legislative; 
b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 
c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
   Am iniţiat proiectul de hotărâre nr. 56/17.07.2024, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca reglementare aprobarea organigramei, a statului de funcții și a numărului de personal, al aparatului de specialitate al primarului Comunei Sadu, ca instituție publică locală. 
Prevederile art. 129, alin. (3), lit. „c” din OUG nr. 57/2019 privind Codul administrativ, Consiliul local aprobă în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului, ale instituţiilor publice de interes local,reorganizarea şi statul de funcţii ale regiilor autonome de interes local, precum şi înfiinţarea, reorganizarea sau desfiinţarea de societăţi de interes local şi statul de funcţii al acestora; 
Descrierea situației actuale:
	Numărul total de posturi în cadrul aparatului de specialitate al Primarului comunei Sadu ăn anul 2024 este de 22 de posturi în concordanță cu nr. maxim de posturi prevăzut de OUG nr. 63/2010 si a adresei Instituției Prefectului-Județul Sibiu nr. 6125/01.04.2024, inregistrata la Primaria comunei Sadu cu nr. 7271/05.04.2024, care s-a redus  cu 10% prin HCL Sadu nr. Nr. 28 din 28.03.2024, conform art. XVII,  alin. (8) din Legea nr. 296/2023, la numărul maxim de 20 de posturi. 
	Propunerile pentru modificarea statului de funcții de la nivelul comunei Sadu, ca instituție publică locală, vizează următoarele:
(1) Compartimentul relatii publice, resurse umane și functii publice și registratură se reorganizează prin redenumirea în Compartiment relatii publice și registratură.
(2) Compartimentul urbanism, patrimoniu și achiziții publice se reorganizează prin înființarea postului de consilier achiziții publice, clasa I, grad profesional superior, conform obligațiilor prevăzute la art. 610 alin. (1) din O.U.G. nr. 57/2019 privind Codul administrativ.
(3) Compartimentul financiar-contabil se reorganizează prin redenumirea în Compartiment Economic – management financiar și resurse umane.

Fata de cele mentionate mai sus si in conformitate cu prevederile legale in vigoare, propun spre analiza si aprobarea consiliului local proiectul de hotărâre privind aprobarea organigramei, a statului de funcții și a numărului de personal, al aparatului de specialitate al primarului Comunei Sadu in forma prezentata.
                                                       
       PRIMAR,
                                                   Valentin-Dumitru-Ioan IVAN

